Universitato Jawaharlal Nehru

La Universitato Jawaharlal Nehru (hindie जवाहरलाल नेहरू विश्वविद्यालय, Javāharalāla Neharū Viśvavidyālaya, angle Jawaharlal Nehru University, akronime JNU) estas publika universitato en Delhio, Barato. En 2012, ĝi estis rangigita kiel la plej bona publika universitato en Barato fare de la Nacia Konsilio pri Takso kaj Akredito. La universitato estis establita en 1969 per parlamenta dekreto kaj nomita honore al la unua ĉefministro de Barato, Jawaharlal Nehru. La iniciaton por la establado de la universitato iniciatis la filino de Nehru, Indira Gandhi, kaj G. Parthasarathy, kiu fariĝis vicrektoro post la establado de la universitato. La universitato estas konata pro siaj gvidaj fakultatoj kaj sia emfazo pri esplorado en la sociaj sciencoj kaj aplikataj sciencoj. Studoj estas ofertitaj en vasta gamo da fakoj, ĝis doktora nivelo. La nombro da studentoj, inkluzive de distanca lernado, estas ĉirkaŭ 5 000, kaj estas proksimume 550 akademiaj dungitoj. Organizo En la akademia jaro 2014/15, ekzistis la jenaj 10 fakultatoj kaj 4 specialigitaj centroj: Lernejo de Sociaj Sciencoj Centro por Ekonomiaj Studoj kaj Planado (CESP) Centro por Historiaj Studoj (CHS) Centro por Filozofio (CP) Centro por Politikaj Studoj (CPS) Centro por Studoj en Scienca Politiko (CSSP) Centro por la Studo de Regiona Disvolviĝo (CSRD) Centro por la Studado de Sociaj Sistemoj (CSSS) Centro de Socia Medicino kaj Komunuma Sano (CSMCH) Centro Zakir Husain por Edukaj Studoj (ZHCES) Lernejo de Internaciaj Studoj (antaŭe la Hinda Lernejo de Internaciaj Studoj) Lernejo de Lingvo, Literaturo kaj Kulturstudoj Lernejo de Vivsciencoj Lernejo de Fizikaj Sciencoj (SPS, 1986) Lernejo de Mediaj Sciencoj Lernejo de Artoj kaj Estetiko Lernejo de Komputilo kaj Sistemsciencoj (1974) Lernejo de Informa Teknologio Lernejo de Bioteknologio (SBT, 2006) La Hinda Lernejo de Internaciaj Studoj estis kunfandita kun la Universitato Jawaharlal Nehru en junio 1970. Post la kunfandiĝo, la prefikso "Hinda" estis forigita el la nomo de la lernejo kaj ĝi fariĝis la Lernejo de Internaciaj Studoj de la Universitato Jawaharlal Nehru. Aliaĵoj La antaŭa barata ĉefministro Manmohan Singh estas vizitanta profesoro pri ekonomiko ĉe JNU. La antaŭa prezidanto de Srilanko, Chandrika Kumaratunga, ankaŭ instruis ĉi tie. Inter iamaj studentoj ni trovas la nepalan maoistan gvidanton Baburam Bhattarai kaj la historiiston Muzaffar Alam. Referencoj Eksteraj ligiloj